armvectores/hy_wikipedia_2023 huggingface dataset:
(8744) Ցիլլա

(8744) Ցիլլա (անգլ.՝ Cilla), աստերոիդ աստերոիդների հիմնական գոտում։ Հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։
Միջին հեռավորությունը Արեգակից կազմում է 3,125527 ա. մ., առավելագույնը մոտենում է 2,5813 ա. մ. հեռավորության վրա և հեռանում 3,6698 ա. մ.։ Արեգակի շուրջ մեկ ամբողջական պտույտ է կատարում 2018,29 երկրային օրվա ընթացքում, իր ուղեծրով շարժվելով միջինում 0,178369 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8744) Ցիլլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պիրոգովկա (գյուղ, Բախմաչի շրջան)

Անվան այլ կիրառումների համար տե՛ս՝ ՊիրոգովկաՊիրոգովկա (ուկրաիներեն՝ Пирогівка), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Պիրոգովկա գյուղում բնակվում էր 10 մարդ։ Բնակչության խտությունը կազմում էր 34,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Mistletoe

«Mistletoe», կանադացի երգիչ Ջասթին Բիբերի երգը նրա  «Under the Mistletoe» (2011) սուրբծննդյան ալբոմից։
Սկզբում (2011 թվականի հոկտեմբերի 17-ին կամ 18-ին, ինչը բավական վաղ է Սուրբ ծննդյան երգի համար) երգը թողարկվել է որպես առանձին սինգլ։ «Under the Mistletoe» ալբոմը վաճառքի է հանվել երկու շաբաթ անց՝ նոյեմբերի 1-ին։ «Mistletoe»-ն միակ սինգլն էր, որը թողարկվել էր այս ալբոմից։
ԱՄՆ-ում երգը հասել է Billboard Hot 100 հիթ-շքերթի 11-րդ հորիզոնականին, ինչը դարձել է պատմության մեջ այս չարթում սուրբծննդյան երգի երրորդ ամենաբարձր ցուցանիշը (ամենամեծ հաջողությանը հասել են միայն «Բուրունդուկներն» իրենց ««Chipmunk Song (Christmas Don’t Be Late)» երգով (թիվ 1 1958-1959 թվականներին) և New Kids on the Block-ը «This One’s for the Children» երգով (թիվ 7 1989 թվականին)։
Մեծ Բրիտանիայում (բրիտանական UK Singles Chart ազգային սինգլային հիթ-շքերթում) երգը հասել է 21-րդ հորիզոնականին։


== Երաժշտական ոճ ==
Ինչպես գրել է Songfacts երաժշտական կայքը, երգում զգացվում է ռեգգի ոճի ազդեցությունը։


== Տեսահոլովակ ==
Տեսահոլովակի ռեժիսորը Ռոման Ուայթն է։ Մինչ այդ Ուայթն արդեն եղել է Ջասթին Բիբերի մեկ այլ՝ «One Less Lonely Girl» (2009) երգի տեսահոլովակի ռեժիսորը։ Նա նաև Թեյլոր Սվիֆթի «Mine» (2010) երգի տեսահոլովակի ռեժիսորը։
Տեսահոլովակը նկարահանվել է Թենեսիում։ Նկարահանումների համար փողոցը ծածկվել է արհեստական ձյունով, ինչպես նաև տեսահոլովակում ձյուն է տեղում (նույնպես արհեստական)։
Այս տեսահոլովակում Ջասթինին դուր եկած աղջկա դերը կատարել է Թենեսիից մոդել Էլլի Ուիլյամսը։ Տեսահոլովակի ռեժիսոր Ռոման Ուայթը պատմել է «MTV նորություններին», որ իրենք քասթինգի ժամանակ ամեն ինչ գաղտնի էին պահում, ոչ մեկին չէին պատմում, թե ում համար է այդ տեսահոլովակը։ Ռեժիսորը նաև պատմել է, որ Էլլի Ուիլյամսը դարձել է իր թիվ 1 ընտրությունը այն պահից, երբ մտել է սենյակ։ «Այնպես որ, ի վերջո, մենք ընտրեցինք նրան, և մենք գնացինք ու փորձ արեցինք, և ես թույլտվություն ստացա պրոդյուսերից [ասել նրան]։ Ես ասացի նրան, թե ով էր նա, և նա շատ ուրախացավ (և դա դեռ մեղմ ասած)»։


== Պրեմիերա ==
Առաջին անգամ Ջասթինն այդ երգը կատարել է 2011 թվականի հոկտեմբերի 5-ին Բրազիլիայում կայացած համերգի ժամանակ։ «Սա առաջին անգամն է, որ աշխարհում ինչ-որ տեղ կատարում եմ այս երգը, այնպես որ սա հատուկ պահ է։ Դա միայն ձեզ համար է»։
Երգը վաճառքի է հանվել հոկտեմբերի 18-ին (կամ 17-ին)։


== Հիթ-շքերթներ ==


=== Շաբաթական հիթ-շքերթներ ===
Illegal chart entered Billboardglobal200|27


=== Տարեկան հիթ-շքերթներ ===


== Հավաստագրեր ==


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
Wishful Sinful

Wishful Sinful-ն ամերիկյան լեգենդար ռոք խումբ The Doors-ի երգն է։ Երգը ընդգրկվել է խմբի չորրորդ ստուդիական ալբոմում՝ The Soft Parade-ում 1969 թվականին։ Երգը գրվել է խմբի կիթառահար Ռոբի Կրիգերի կողմից։ 1969 թվականի մարտին թողարկվել է որպես ալբոմի 2-րդ սինգլ, Wishful Sinful շարունակում է ալբոմի ընդհանուր ուղղությունը այսինքն այս երգի մեջ նույնպես կան դասական երաժշտությանը վայել էլեմենտներ։ Սինգլը զբաղեցրել է 44-րդ հորիզոնականը Ամերիկայում։
Իսկ Դանիայում այն զբաղեցրել է 3-րդ հորիզոնականը և մեկ ամիս մնացել է դանիական չարթերի թոփ տասնյակում։


== Բ կողմը ==
Սինգլի Բ կողմը ոչ ալբոմային Who Scared You երգն է, սինգլը խմբի այն հազվադեպ սինգլներից է որոնց Բ կողմը եղել է ոչ ալբոմային երգ։


== Անձնակազմ ==
Ջիմ Մորիսոն - վոկալ
Ռեյ Մանզարեկ - ստեղնաշարային գործիքներ
Ռոբի Կրիգեր - կիթառ
Ջոն Դենսմոր - հարվածային գործիքներ


== Չարթեր ==


== Ծանոթագրություններ ==
Բելուխովսկի գյուղական խորհուրդ (Կարլովսկի շրջան)

Բելուխովսկի գյուղական խորհուրդ  (ուկրաիներեն՝ Білухівська сільська рада), Ուկրաինայի Պոլտավայի մարզի Կարլովսկի շրջանում։
2001 թվականի տվյալներով Բելուխովսկի գյուղական խորհրդում բնակվում էր 1029 մարդ։ Բնակավայրը զբաղեցնում է 49,92 կմ² տարածք։ Բնակչության խտությունը կազմում էր 20,61 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սանտայի հագուստ

Սանտայի հագուստ, հագուստ, որով ներկայանում է Սանտա Կլաուսը։ ժամանակակից հագուստի ամերիկյան տարբերակը կարելի է վերագրել Թոմաս Նաստի՝ Harper's Weekly  ամսագրի աշխատանքին, չնայած հաճախ մարդիկ մտածում են, որ Հադդոն Սանդբլոմն է այդ տարբերակը մտածել Կոկա-Կոլա ընկերության գովազդի համար։ Սանդբլոմի աշխատանքը չի համապատասխանում արևելյան Սանտայի ոճին․ արդիական է կարմիր, սպիտակ մորթիով հագուստը։ Այն դարձել է ամերիկյան Սանտայի ոճը, սակայն Եվրոպական մի քանի երկրներում Սուրբ Նիկողայոսը, որն ունի կրոնական հագուստ և եպիսկոպոսական խույր, շարունակում է մնալ ժամանակակից։


== Պատմություն ==

Ժամանակակից Սանտա Կլաուսի հագուստը, որով մենք ճանաչում ենք Սանտային, առաջին անգամ պատկերել է Թոմաս Նաստը։ Նաստի օրիգինալ նկարը փոքրիկ Սանտա էր, ով կարող էր իջնել ծխնելույզով, բայց նրա հետագա աշխատանքները  պատրաստվում էին մեծ չափսերով։ Նա նաև առաջինն էր, ով Սանտաjին պատկերել է մորթիով, կարմիր հագուստով, գիշերային գլխարկով և սև գոտիով։
Նախքան Նաստը Սանտայի հանդերձանքը մուգ գույնի էր, որը նա փոխել է  կարմիրով, չնայած նա նաև նկարում էր Սանտային կանաչ հագուստով։ Այս փոփոխությունը հաճախ սխալմամբ վերագրվում է Հադդոն Սանդբլոմին, ով 1931 թվականին Սանտա է նկարել Կոկա-Կոլա ըներության գովազդի համար։ Չնայած Սանդբլոմի աշխատանքն, անկասկած փոխել է Սանտա Կլաուսի  ընկալումը, նրա կարմիր հագուստը Harper's Weekly  ամսագրում հայտնվել է առնվազն քառասուն տարի առաջ։ Կոկա-Կոլա ընկեությունն ինքը հագուստի կարմիր գույնը վերագրել է Նաստի ավելի վաղ աշխատանքին։ Սանտան պատկերվել է զանազան ձևերով, նույնիսկ՝ թզուկի տեսքով։ Սանդբլոմի աշխատանքի շնորհիվ է ստանդարտացվել Սանտան իր կարմիր հանդերձանքով։


== Դիզայն ==
Տարածաշրջանային տարբերություններ կան Սանտա Կլաուսի հագուստի մեջ։ Սովորաբար Միացյալ Նահանգներում և Միացյալ Թագավորությունում նա հագնում է կարմիր բաճկոն սպիտակ մորթիով, տաբատ՝ լայնածածկ գոտիով, գլխարկ և սև կոշիկներ։ Եվորպա մայրցամաքի ցածր երկրներում ինչպես նաև Ավստրիայում Սուրբ Նիկողայոսը դեռ շարունակում է մնալ արդիական, որի երկար հագուստը և եպիսկոպոսական խույրը նման է սրբի հագուստի։


== Ծանոթագրություններ ==
Տուկան (գյուղ, Բելորեցկի շրջան)

Անվան այլ կիրառումների համար տե՛ս՝ Տուկան (այլ կիրառումներ)Տուկան (ռուս.՝ Тукан, բաշկիրերեն՝ Тоҡан), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 1673 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յալինսկոե

Յալինսկոե (ուկրաիներեն՝ Ялинське), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Յալինսկոե գյուղում բնակվում էր 536 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իսկովեցկի գյուղական խորհուրդ (այլ կիրառումներ)

Իսկովեցկի գյուղական խորհուրդ, կարող է վերաբերել՝

Իսկովեցկի գյուղական խորհուրդ - Ուկրաինայի Պոլտավայի մարզի Լոխվիցկի շրջանում
Իսկովեցկի գյուղական խորհուրդ - Ուկրաինայի Պոլտավայի մարզի Լուբենսկի շրջանում
Տավիանի եղբայրներ

Պաոլո (ծնված 1931, նոյեմբերի 8) և Վիտորիո Տավիանի (1929, սեպտեմբերի 20, Սան Մինիատո, Տուսկանի, Իտալիա - 2018, ապրիլի 15), իտալացի նշանավոր ռեժիսոր և սցենարիստ եղբայրներ։ Իրենց կարիերան սկսել են 1950-ական թվականներից՝ վավերագրական ֆիլմեր նկարահանելով։
2007 թ. Տավիանի եղբայրները Անտոնիա Արսլանի «Արտույտների ագարակը» վեպի հիման վրա նույնանուն ֆիլմ են նկարահանել։
2007 թ. ՀՀ Նախագահի հրամանագրով նրանց շնորհվել է Հայոց ցեղասպանության ճանաչման գործում նշանակալի ավանդ ներդրած անձանց շնորհվող մրցանակ։


== Ծանոթագրություններ ==
Գոմու ջուր (հանքային աղբյուրներ)

Անվան այլ կիրառումների համար տե՛ս՝ Գոմու ջուր (այլ կիրառումներ)Գոմու ջուր, հանքային աղբյուրներ Արևմտյան Հայաստանում։ Գտնվում է Խարբերդի նահանգի Դերսիմի շրջանում՝ Ճանճիկե գյուղի մոտ։ Այս աղբյուրներում գոյացած քարից է կառուցված մոտակայքի Ծարգեղի եկեղեցին։


== Ծանոթագրություններ ==
Փոքր Պիգմա

Փոքր Պիգմա (ռուս.՝ Малая Пигма), գետ Ռուսաստանում, հոսում է Կարելական ինքնավար հանրապետությունում։ Թափվում է Վերին Պիգմոզերո լիճ։ Գետի երկարությունը 34 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Օնեժսկի լիճ է, ենթաավազանը՝ Սվիր։ Գետի ջրատնտեսային տեղամասը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000015549
Հիդրոլոգիական ուսումնասիրությունների կոդը - 102001554
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կոտայք ՖԱ

Ֆուտբոլային Ակումբ Կոտայք (անգլ.՝ FC Kotayk), հայկական ֆուտբոլային ակումբ Կոտայքի շրջանի Աբովյան քաղաքում։


== Պատմությունը ==
Ակումբը հիմնադրվել է 1955 թվականին՝ Աբովյանում։ «Կոտայք ՖԱ»-ն հայկական ամենահին ֆուտբոլային ակումբներից մեկն է։ ԽՍՀՄ առաջնությունում հանդես գալուց հետո թիմը հանդես է եկել Հայաստանի Բարձրագույն խմբում։
ՈւԵՖԱ-ի գավաթի խաղարկության շրջանակներում թիմը 1-0 հաշվով հաղթել է կիպրոսական «ԱԷԿ Լարնակա»-ին։
2005 թվականին ֆինանսական խնդիրների պատճառով թիմը լուծարվել է։
2016 թվականի հունիսին ակումբի պաշտոնական կայքը հայտնել է, որ թիմը պատրաստվում է վերադառնալ պրոֆեսիոնալ ֆուտբոլ։ Թիմի գլխավոր մարզիչ է նշանակվում Սամվել Պետրոսյանը։


== Ձեռքբերումներ ==
ՀԽՍՀ առաջնության չեմպիոն - 1967, 1973, 1975, 1976


== Թիմը միջազգային մրցաշարերում ==


== Ծանոթագրություններ ==
Մեելվա (գյուղ, Ռեպինա շրջան)

Անվան այլ կիրառումների համար տե՛ս՝ ՄեելվաՄեելվա (էստ․՝ Meelva), գյուղ Էստոնիայի Պիլվամաա նահանգի Ռեպինա շրջանում։
2011 թվականի տվյալներով գյուղում բնակվում էր 62 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շաբանի (գյուղ, Պալկինսկի շրջան)

Շաբանի (ռուս.՝ Шабаны), գյուղ Ռուսաստանի Պսկովի մարզի Պալկինսկի շրջանի կազմում։
Բնակչությունը 2010 թվականին գրանցված տվյալներով կազմում էր 144 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դենիզ Աքդենիզ

Դենիզ Աքդենիզ (անգլ.՝ Deniz Akdeniz, մայիսի 16, 1990(1990-05-16), Մելբուռն, Ավստրալիա), ավստրալիացի դերասան։


== Կենսագրություն ==
Դենիզ Աքդենիզը ծնվել է 1990 թվականի մայիսի 16-ին Մելբուրնում (Ավստրալիա)։ Նա ունի թուրքական ծագում։ Դենիզի ծնողները 1897 թվականին գաղթել են Իզմիրից։ Նրա հայրը՝ Աթիլլան, Մելբուրնի համալսարանի դասախոս էր, իսկ մայրը՝ Այսելը, կենսաքիմիկ էր։
Դենիզը իր նորամուտը կինոյում կայացել է 2005 թվականին։ 2010 թվականին նա «Պարտություն։ Դրախտի համար պատերազմը» ֆիլմում խաղի համար առաջադրվել է «Inside Film Awards» մրցանակաբաշխության «Լավագույն դերասան» անվանակարգում։
Լոս Անջելես մեկնելուց առաջ 2013 թվականի հունվարին Դենիզը Մելբուրնի դերասանական ստուդիայում սովորել է Բրյուս Ալեքսանդրի հետ։ 2014 թվականին Դենիզը հանդես է եկել «Ես Ֆրանկեյշտեյն եմ» ֆիլմում՝ Բարահիլայի դերով, և «Ջուր որոնողը» ֆիլմում՝ Իմամի դերով։ 2016-2017 թվականներին նկարահանվել է «Մի անգամ հեքիաթում» ֆիլմում։


== Ֆիլմագրություն ==


== Ծանոթագրություններ ==


== Արտաքին հղումներ ==
Դենիզ Աքդենիզ Internet Movie Database կայքում
Սալամուլ

Սալամուլ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սեդա Թութխալյան

Սեդա Թութխալյան (հուլիսի 15, 1999(1999-07-15), Գյումրի, Հայաստան), ռուսահայ սպորտային մարմնամարզուհի։ 2016 թվականի Ամառային օլիմպիական խաղերի արծաթե մեդալակիր, 2014 թվականի «Երիտասարդական Օլիմպիական խաղերի» չեմպիոն։ Ռուսաստանի միջազգային կարգի սպորտի վարպետ (2015)։


== Կենսագրություն ==
Սեդա Թութխալյանը ծնվել է 1999 թվականի հուլիսի 15-ին Գյումրիում, մարզիկների ընտանիքում։ Ունի հայկական արմատներ։ Նրա հայրը՝ Գուրգեն Թութխալյանը, ԽՍՀՄ սամբոյի քառակի չեմպիոն է, իսկ եղբայրը Բելառուսի դրոշի ներքո հանդես է գալիս սամբո ըմբշամարտ մարզաձևում։


== Կարիերա ==
2013 թվականին Սեդա Թութխալյանը Ռուսաստանի առաջնությունում ոսկե մեդալների է արժանանում թիմային առաջնությունում, անհատական բազմամարտում, հենացատկում ու զուգապայտերի վրա կատարած վարժություններում, ինչպես նաև բրոնզե մեդալ վաստակեց ազատ վարժություններում, իսկ մարմնամարզական գերանի վրա կատարած վարժություններում գրավեց յոթերորդ տեղը։ Ավելի ուշ «Օլիմպիական հույսեր» առաջնությունում ոսկե մեդալի է արժանացել թիմի կազմում, իսկ բազմամարտում ու ազատ վարժություններում վաստակել է արծաթե մեդալներ։ Միջազգային հարթակում նրա դեբյուտը կայացել է 2014 թվականի ձմռանը, երբ նա մասնակցել է Բրազիլիայում անցկացվող համաշխարհային գիմնազիադային. այդտեղ նա թիմային առաջնությունում արժանացել է ոսկե մեդալի, ազատ վարժություններում՝ բրոնզե մեդալի, մարզական գերանի վրա կատարած վարժություններում զբաղեցրել է չորրորդ, բազմամարտում ու հենացատկում՝ հինգերորդ, իսկ զուգափայտերի վրա կատարած վարժություններում՝ ութերորդ տեղը։
2014 թվականին Ռուսաստանի առաջանությունում Սեդա Թութխալյանը հաղթել է բազմամարտում, ինչպես նաև հենացատկում ու զուգափայտերի վրա կատարած վարժություններում։ Պատանիների Եվրոպայի առաջնությունում ոսկե մեդալի է արժանացել Ռուսաստանի հավաքականի կազմում, սակայն անհատական առաջնություններում ոչ մի մեդալ չի վաստակել։ Որակավորման փուլի արդյունքներով՝ Սեդա Թութխալյանն ընտրվել է մասնակցելու 2014 թվականին Նանկինում կայանալիք Երիտասարդական օլիմպիադային, որտեղ ոսկե մեդալի է արժանացել բացարձակ առաջնությունում։ Առանձին մարզաձևերի եզրափակիչներում արժանացել է երկու մեդալների. զուգափայտերի վրա կատարած վարժություններում ստացել է ոսկե, իսկ ազատ վարժություններում՝ արծաթե մեդալներ։
2015 թվականին Սեդա Թութխալյանն ընդգրկվել է Ռուսաստանի ազգային հավաքականում։ Բաքվում կայացած Եվրոպական խաղերում դարձել է թիմային առաջնության չեմպիոն, իսկ հենացատկում արժանացել է արծաթե մեդալի։ Գլազգոյում անցկացված աշխարհի առաջնությունում թիմի հետ գրավել է չորրորդ տեղը, գերանի վրա կատարած վարժություններում եղել է վեցերորդը, իսկ անհատական բազմամարտում՝ 15-րդը։
2016 թվականի հունիսի 4-ին Բեռնում (Շվեյցարիա) Սեդա Թութխալյանը Ռուսաստանի կանանց հավաքականի կազմում (Ալիա Մուստաֆինա, Քսենյա Աֆանասևա, Անգելինա Մելնիկովա, Դարյա Սպիրիդոնովա և Սեդա Թութխալյան) դարձել է Եվրոպայի թիմային առաջնության հաղթող։


== Մրցություններ ==


== Արդյունքներ ==


== Ծանոթագրություններ ==


== Արտաքին հղումներ ==
Սեդա Թութխալյանի էջը Ռուսաստանի սպորտային մարմնամարզության ֆեդերացիայի կայքում (ռուս.)
Սեդա Թութխալյանի էջը Archived 2016-03-05 at the Wayback Machine. Մարմնամարզության միջազգային ֆեդերացիայի կայքում
Nanjing 2014 YOG Profile Archived 2014-09-03 at the Wayback Machine.
Կադիրեչկա

Կադիրեչկա (ռուս.՝ Кадиречка), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Վարակա գետի ձախ ափին՝ 67 կմ հեռավորության վրա։ Գետի երկարությունը 40 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սպիտակ ծովի ակունքն է, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000712102000002445
Հիդրոլոգիական ուսումնասիրությունների կոդը - 102000244
Ավազանի կոդը - 02.02.00.007
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ուտեսուու

Ուտեսուու (էստ․՝ Utessuu), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սաքադագիանո

Սաքադագիանո (վրաց.՝ საქადაგიანო), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 520 մետր բարձրության վրա։ Շրջկենտրոն Կասպից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1268 մարդ։


== Ծանոթագրություններ ==
Էդի Գանեմ

Էդի Գանեմ (անգլ.՝ Edy Ganem, սեպտեմբերի 20, 1983(1983-09-20), Մոդեստո, Կալիֆոռնիա, ԱՄՆ), ամերիկացի դերասանուհի։


== Կյանք և կարիերա ==
Էդի Գանեմը ծնվել է Մոդեստոյում՝ մեքսիկացու և լիբանանցու ընտանիքում, բայց մեծացել է Մեքսիկայում։ Մինչև «Նենգ աղախինները» սերիալում հիմնական դեր ստանալը նա նկարահանվել է կարճամետրաժ ֆիլմերում, ինչպես նաև «Ֆիլադելֆիայում միշտ արև է», «Անտուրաժ» և «Ռոբ» սերիալների էպիզոդներում։
2012 թվականի սկզբին Գանեմը, իր ռեզյումեում չունենալով որևէ էական նախագիծ, «Նենգ աղախինները» սերիալում ստացել է գլխավոր դերերից մեկը։ Փորձնական էպիզոդն սկզբում նկարահանվել է ABC ալիքի համար, սակայն այն այդպես էլ չի թույլատրել սերիալի արտադրությունը, որից շատ չանցած Lifetime կաբելային հեռուստաալիքը հետաքրքրվել է այդ նախագծով, արդյունքում այն վերցրել է 2012 թվականի հունիսին։ Սերիալի պրեմիերան տեղի է ունեցել 2013 թվականի հունիսին, իսկ 6 ամիս անց սերիալի հանդիսատեսների թիվը կիսով չափ ավելացել են փորձնական էպիզոդի հանդիսատեսների թվից։


== Ֆիլմագրություն ==


=== Հեռուստատեսություն ===


=== Ֆիլմեր ===


== Ծանոթագրություններ ==


== Արտաքին հղումներ ==
Էդի Գանեմը Archived 2016-09-09 at the Wayback Machine. TV.com կայքում
Էդի Գանեմ Թվիթթերում
Օստին (Տեխաս)

Օստին (անգլ.՝ Austin), քաղաք ԱՄՆ-ի հարավարևելյան մասում, Տեխաս նահանգում։ Օստինը Տեխասի նահանգակենտրոնն է։ Տեխասի տարածքում այն իր բնակչությամբ երրորդն է, իսկ ԱՄՆ-ում 14-րդը (790 390 մարդ 2010 թ տվյալներով)։ Քաղաքը հիմնադրվել է 1839 թ-ին։ Քաղաքը անվանված է ի պատիվ Ստիվեն Օստինի։
Օսթինը Ամերիկայի Միացյալ Նահանգների 2֊րդ ամենամեծ նահանգի մայրաքաղաքն է՝ Արիզոնա նահանգի Ֆենիքս (անգլ.՝ Phoenix) մայրաքաղաքից հետո։ 2013 թվականի հուլիսի 1֊ի դրությամբ Օսթինում բնակության թիվը հասավ 1 883 051֊ի։
Քաղաքը Օսթին Ռաունդ Ռոք մայրաքաղաքային շրջանի մշակութային և տնտեսական կենտրոնն է, որն աչքի էր ընկնում իր բնակչության թվով 
(ինչպես 2013 թվականի հուլիսի 1֊ին)։


== Պատմություն ==
1830֊ականներին կենտրոնական Օսթինում՝ Կոլորադո գետի երկայնքով սկսեցին հաստատվել նորաբնակները։ Տեխասի հանրապետության փոխնախագահ Միրաբու Բ․ Լամարի տարածաշրջան այցից հետոո բիզոնի֊որս արշավի ընթացքում 1837 ֊1838 թվականներին նա առաջարկեց, որ հանրապետության մայրաքաղաքը տեղակայվի Հյուստոնում վերատեղակայվելով ՝ Կոլորադո գետի հյուսիսային ափին՝ ներկայիս Կոնգրես Ավենյու Բրիջի մոտ։ 1839 թվականին տարածքը պաշտոնապես ընտրվեց որպես հանրապետության նոր մայրաքաղաք (հանրապետության յոթերորդ և վերջնականն բնակավայր) և գրանցվեց (Վատեռլո անգլ.՝ Waterloo )անվամբ։ Կարճ ժամանակ անց անունը փոխարինվեց Օսթինի՝ ի պատիվ հանրապետության առաջին պետքարտուղարի և «Տեխասի հայր» Ստեֆան Ֆ․ Օսթինի (անգլ.՝ Stephen F. Austin)։


== Կլիմա ==


== Քույր քաղաքներ ==
 Օլդ Օրլու (անգլ.՝ Old Orlu), Նիգերիա
 Կոբլենց (գերմ.՝ Koblenz), Գերմանիա
 Մասերու (անգլ.՝ Maseru), Լեսոթո
 Լիմա (իսպ.՝ Lima), Պերու
 Ադելաիդա (անգլ.՝ Adelaide), Ավստրալիա
 Կվանմյոն (կորեերեն՝ 광명시), Հարավային Կորեա
 Սալթիլո (իսպ.՝ Saltillo), Մեքսիկա
 Օիտա (ճապ.՝ 大分市), Ճապոնիա
 Էդմոնտոն (անգլ.՝ Edmonton), Ալբերտա, Կանադա
 Բելու Օրիզոնտի (պորտ.՝ Belo Horizonte), Բրազիլիա (1965)
 Տորոնտո (անգլ.՝ Toronto), Օնտարիո, Կանադա
 Պորտու Ալեգրի (պորտ.՝ Porto Alegre), Բրազիլիա
 Անթալիա (թուրքերեն՝ Antalya), Թուրքիա


== Ծանոթագրություններ ==


== Արտաքին հղումներ ==
Օստինի պաշտոնական կայք էջը
20.12

«20.12» (Քսան տասներկու), Ալիսա ռոք խմբի տասնյոթերորդ ալբոմը, որը լույս է տեսել 2011 թվականի սեպտեմբերին։ Առաջին վաճառքը տեղի է ունեցել Կանստանտին Կինչովի ինքնագիր սեսիաների ժամանակ, որը տեղի է ունեցել սեպտեմբերի 25-ին Մոսկվայում և 26-ին Սանկտ Պետերբուրգում։  «20.12»-ում կան շատ ստեղնաշարային պարտիաներ, որոնք ստեղծվել են խմբի երկու անդամներ՝ Կանստանտին Կինչովը և Դմիտրիյ Պարֆոնովը։
Ինչպես ասում էր Կանստանտին Կինչովը այս ալբոմը հանդիսանում է «Ъ» ալբոմի տրամաբանական շարունակությունը պատմում է, թե ինչու է «20.12» լույս տեսել 2011 թվականին։


== Ծանոթագրություններ ==
Կոնսիլիո դի Ռումո

Կոնսիլո դե Ռումո (իտալերեն՝ Consiglio di Rumo) կոմունա Իտալիայում, գտնվում է Լոմբարդիա մարզի Կոմո գավառում։
Բնակչության 1175 մարդ (2008 թվական), բնակչության խտությունը 73 մարդ/կմ²։ Տարածքը 16 կմ²։ Փոստային ինդեքս՝ 22010։ Հեռախոսային կոդ՝ 0344։
Հովանավոր պաշտպանը համարվում Է Գրիգոր Iը։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0344 81265


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ջերիմենդերինգ

Ջերիմենդերինգ, «ընտրական աշխարհագրություն», տերմին, որն օգտագործվել է ԱՄՆ-ում ընտրական շրջանների ստեղծման հատուկ կարգը նշելու համար։ Ըստ Ջերիմենդերինգի, խախտվում է հավասար ներկայացուցչության՝ ընտրողների հավասար թվից նախարարներիի հավասար քանակի ընտրության սկզբունքը, գիտակցաբար մեծացվում է գյուղական շրջանների ներկայացուցչությունը ի վնաս արդյունաբերականի, բուրժուազիայի ներկայացուցչությունը՝ ի վնաս պրոլետարիատի։


== Իշխանությունն ==
Իշխանությունն իրականացնող կուսակցությունը ընտրական շրջանները վերաձևում է այնպես, որպեսզի իր համար ապահովի ընտրողների ցանկալի քանակ։ Ծագել է ԱՄՆ-ում (1812), Մասսաչուսեթսի նահանգի ընտրական շրջաններից մեկը ծաղրանկարում սալամանդրի տեսքով պատկերելու և այն թերթում այդ ժամանակ նահանգապետն էր Ջերի Ջերիմենդերինգ անվանելուց հետո։ 1842-ի, 1872-ին 1902-ի օրենքներով Ջերիմենդերինգ վերացվել է սակայն գործնականում դեռևս կիրառվում է։
Վեստայի ընտանիք

Վեստայի ընտանիք, հայտնի բավականին մեծ աստերոիդների ընտանիքներից մեկը, որի մեջ ներառված են համարյա բոլոր V սպեկտրալ դասի աստերոիդները, որոնք գտնվում են (4) Վեստա աստերոիդի անմիջական մոտակայքում։ Աստերոիդների հիմնական գոտու բոլոր մարմինների մոտ 6 % պատկանում են այս ընտանիքին։


== Առանձնահատկություններ ==

Այս աստերոիդների զանգվածի հիմնական մասը կենտրոնացած է Վեստա աստերոիդի մեջ (միջին տրամագիծը 530 կմ), այն հանդիսանում է Արեգակնային համակարգի չափերով երկրորդ աստերոիդը։ Մյուս աստերոիդները չափերով խիստ զիջում են Վեստային և չեն գերազանցում 10 կմ տրամագծի չափերը։ Նրանցից ամենապայծառներն են (1929) Կոլլաա և (2045) Պեկին, սակայն նույնիսկ նրանց աստղային մեծությունը չի անցնում 12,2 m, որը թույլ է տալիս գնահատել նրանց չափերը մոտ 7,5 կմ (եթե համարենք, որ նրանց ալբեդոն նույն քան բարձր է, որքան և Վեստայինը, եթե նրանց մակերևույթը ավելի մութ է, ապա նրանց չափերը կարող են լինել ավելի մեծ)։
Համարվում է, որ ընտանիքը առաջացել է Վեստայի և մեծ աստերոիդի բախման արդյունքում, որը դուրս է շպրտել Վեստայից մեծ քանակով բեկորներ, որոնք և դարձել են ինքնուրույն աստերոիդներ։ Համարվում է նաև որ Վեստայի հարավային կիսագնդում գտնվող հսկայական խառնարանն էլ (չափերը՝ 460 կմ անկյունագծով և 13 կմ խորությամբ, որը համեմատելի է Վեստայի չափերի հետ) հենց այն տեղն է որտեղ հարվածել է աստերոիդը։
Այս ընտանիքի մեջ են մտնում նույնպես մի քանի J դասի աստերոիդներ, որոնք նույնպես հանդիսանում են բախման արդյուն, սակայն ի տարբերություն V դասի աստերոիդների նրանք արտամղվել են Վեստայի ավելի խորը շերտերից։
Վեստայի աստերոիդների ուղեծրի տվյալների վիճակագրական վերլուծության արդյունքում, որոշվել է այս ընտանիքի անդամների ուղեծրային էլեմենտների հիմնական միջակայքը՝

Սա թույլ է տալիս մոտավորապես գնահատել ընտանիքի սահմանները ժամանակակից էպոխայի համար։

Ուսումնասիրությունները ցույց են տալիս, որ 2005 թվականի տվյալներով, այս ընտանիքը ունի 6051 անդամ։


== Բացառությունները ==
Սպեկտային վերլուծությունը ցույց է տվել, որ այս ընտանիքի մեջ մտնող ոչ բոլոր աստերոիդներն են Վեստայի բեկորներ։ Նրանց սպեկտրների առանձնահատկություններով նրանք չեն պատկանում ոչ V, և ոչ էլ J դասի աստերոիդներին, սակայն նույնպես ունեն ընտանիքի մարմինների ուղեծրերին նման ուղեծրեր։ Դրանցից են հետևյալ աստերոիդները՝


== Տես նաև ==
Աստերոիդների ընտանիքներ
Երկրին մոտեցող աստերոիդներ
Տրոյացի աստերոիդներ
Դամոկլոիդներ
Կենտավրոսներ
Ապոլոնի աստերոիդներ
Ամուրի աստերոիդներ
Ատենի աստերոիդներ


== Ծանոթագրություններ ==


== Գրականություն ==
S.J. Bus and R.P. Binzel, Phase II of the Small Main-Belt Asteroid Spectroscopic Survey, Icarus Vo.. 158, p. 106 (2002). Data set online here Archived 2006-01-05 at the Wayback Machine..
AstDys site. Proper elements for 96944 numbered minor planets.
Գոհար Աճեմյան

Գոհար Աճեմյան (ապրիլի 3, 1926(1926-04-03), Կրասնոդարի երկրամաս, ՌԽՖՍՀ, ԽՍՀՄ), հայ լրագրող, արձակագիր, թարգմանիչ, Հայաստանի գրողների միության անդամ 2004 թվականից։


== Կենսագրություն ==
Ծնվել է 1926 թվականի ապրիլի 3-ին, Կրասնոդարի երկրամասի Դուբինկա գյուղում (այժմ` Ռուսաստանի Դաշնություն)։
Ավարտել է Վ. Բրյուսովի անվան օտար լեզուների ինստիտուտը։ Աշխատել է հեռուստատեսության և ռադիոհաղորդումների պետական կոմիտեի տարբեր խմբագրություններում, եղել է ՀԳՄ մշակույթի բաժնի վարիչ։ Հայ և օտարազգի կինոգործիչների մասին պատրաստել է բազմաթիվ հեռուստահաղորդումներ, հեղինակել է «Ծաղկաձոր», «Ոտնաման» փաստավավերագրական ֆիլմերը։ Աճեմյանի հարցազրույցներն ու ակնարկները տպագրվել են գրական մամուլում։ Հայաստանի գրողների միության կողմից գործուղվել է Մոսկվա` հարցազրույց վերցնելու Մարիետա Շահինյանից։


== Անդամակցություն ==
Հայաստանի գրողների միության անդամ
Հայաստանի ժուռնալիստների միության անդամ


== Երկեր ==
Մենք, տղաներս սփյուռքի, Երևան, 2010։
Սևդ նուազ, ճերմակդ շատ…, Երևան, 2006։
Հիշատակի խարույկ, Երևան, 1999։
Մարիետա Շահինյանի հետ, Երևան, 1981։


=== Թարգմանություններ (ռուսերենից) ===
Մարիետա Շահինյան, Պատմություն երկու քույրերի և կախարդական Շողակն երկրի մասին, Երևան, 1987։


== Պարգևներ ==
«Գրական վաստակի համար» մեդալ (ՀԳՄ), 2006
«Մշակույթի վաստակավոր աշխատող» (Հայաստանի գերագույն խորհրդ)


== Ծանոթագրություններ ==


== Արտաքին հղումներ ==
Գյիւտ քահանայ Աղանեան / Մարիէտտա Շահինեանի անձնաիորութււնը գրչի եվ խոսքի վարպետի կյանքից մի էջ
Կաստալ Մաաֆի շրջան

Կաստալ Մաաֆի շրջան (արաբ․՝ ناحية قسطل معاف‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Լաթակիայի գավառի յոթ շրջաններից մեկը։ Կենտրոնն է Կաստալ Մաաֆ քաղաքը։
2004 թվականի տվյալներով բնակչությունը կազմել է 30,959 մարդ։ Քաղաքն ու շրջական ավանները կազմում են 245.76 քառ.կմ տարածք։


== Ծանոթագրություններ ==
Ընկույզի հաց

Ընկույզի հաց (ռուս.՝ Ореховый хлеб), լիտվական գունավոր ֆիլմ, որը նկարահանվել է 1977 թվականին, ռեժիսոր Արունաս Ժեբրյունասի կողմից, ըստ Սաուլյուս Շալտյանիսի համանուն պատմվածքի. վերջինս դարձել է նաև ֆիլմի սցենարի հեղինակը։ Առաջին լիտվական տրագիկոմեդիան է։


== Սյուժե ==
Գործողությունները տեղի են ունենում Հայրենական մեծ պատերազմի ավարտից անմիջապես հետո։ Փոքր լիտովյան քաղաք, որտեղ կա միայն մեկ փողոց։ Փողոցի վրա հարևանությամբ ապրում են երկու ընտանիքներ` Շատասները և Կամինսկասները։ Ընտանիքների հայրերի միջև հին խորացված թշնամություն գոյություն ունի։ Թշնամությունն սկսվել է այն ժամանակվանից, երբ Կամինսկասը Շատասովից գնել է կով, որը շուտով սատկել է։ Բայց նրանց երեխաները` Անդրյուս Շատասը և Լյուկա Կամինսկայտեն, սիրում են իրար։ Լուսավոր զգացմունքն ունենում է տխուր, բայց ոչ ողբերգական ավարտ։ Կամինսկասները տեղախոխվում են ուրիշ քաղաք, և Լյուկան ստիպված է լինում բաժանվել Անդրյուսից։ Դրանից հետո նրանք էլ երբեք չեն հանդիպում։


== Դերերում ==
Ալգիրդաս Լատենաս՝ Անդրյուս Շատաս
Էլվիրա Պիշկինայտե՝ Լյուկա Կամինսկայտե
Լեոնիդ Օբոլենսկի՝ Անդրյուսի պապիկը
Անտանաս Շուրնա՝ Կամինսկաս, Շատասովի հարևանը
Կոստաս Սմորիգինաս՝ Լյուկայի փոքր եղբայրը


== Նկարահանող խումբ ==
Սցենարի հեղինակ՝ Սաուլյուս Շալտյանիս
Բեմադրող ռեժիսոր՝ Արունաս Ժեբրյունաս
Բեմադրող օպերատոր՝ Ալգիմանտաս Մոցկուս
Կոմպոզիտոր՝ Վյաչեսլավ Գանելին
Բեմադրող նկարիչ՝ Ալգիրդաս Նիչուս
Հագուստի ձևավորող՝ Վիկտորիյա Բիմբայտե
Մոնտաժող՝ Վանդա Սուրվիլենե


== Մրցանակներ ==
1978 թվականին Երևանում կայացած 11-րդ Համամիութենական կինոփառատոնի ժամանակ «Ընկույզի հաց» ֆիլմի ռեժիսոր Արունաս Ժեբրյունասը պարգևատրվել է «Ռեժիսորական վարպետության ինքնաբավության համար» ժյուրիի մրցանակով։


== Հետաքրքիր փաստեր ==
Զգացմունքը, որը ծնվել էր ֆիլմում Անդրյուսի և Լյուկայի միջև, շարունակություն է ստանում դերասանների իրական կյանքում. Ալգիրդաս Լատենասը և Էլվիրա Պիշկինայտեն նկարահանումների ընթացքում սիրահարվում են իրար, իսկ դրանց ավարտից շատ չանցած` ամուսնանում են։ Հետագայում նրանք տղա են ունենում։ Ինչպես ծիծաղելով պատմում էր Էլվիրա Պիշկինաետեն, Լիտվայում լեգենդ էր պտտվում, թե իբր երկու երիտասարդների ծնողներն ստիպել են նրանց ամուսնանալ` նրանց մեջ եղած անկեղծ սիրո տեսարանից հետո, որը ցուցադրվել է հեռուստատեսությամբ։


== Ծանոթագրությունն ==
Հասարակ և հատուկ գոյականներ

Հասարակ և հատուկ գոյականներ, գոյականի իմաստային–քերականական խումբ։
Այն բառերը, որոնք անվանում են առարկայի տեսակը ընդհանուր կերպով և կարող են մասնավորվել տվյալ տեսակի բոլոր առարկաների վրա, կոչվում են հասարակ գոյականներ, ինչպես՝ տղա, մարտ, ծաղիկ, մեխակ, գյուղ, հայտարարություն և այլն։
Միևնույն տեսակին պատկանող, ամեն մի առանձին առարկային տրվող անունները կոչվում են հատուկ անուն։ Այդպիսի անուններ տրվում են մարդկանց, աշխարհագրական վայրերին, պետություններին, հիմնարկներին, ձեռնարկություններին, ստեղծագործություններին, կենդանիներին և այլն։
Հասարակ և հատուկ անունների միջև եղած իմաստային յուրահատկությունը ստեղծում է նաև որոշ քերականական տարբերություններ։ Այսպես, ի տարբերություն հասարակ անունների, հատուկ անունները սովորաբար չեն ունենում հոգնակի թիվ, հմմտ.՝ գրքեր - «Քաոս», «Անահիտ»։
Պետք է նկատի ունենալ, որ կան հոգնակի ձևով գործածվող անուններ, ինչպես՝ «Կայծեր», «Ցեցեր», «Վարդանանք», Ալպեր, Ամերիկայի Միացյալ Նահանգներ։ Սրանք անվանողական տեսակետից եզակի արժեք ունեն, և դիտվում են որպես մեկ երկրի, մեկ ստեղծագործության անուն, որը և իր համապատասխան արտահայտությունն է գտնում քերականական համաձայնության դեպքում։ 
Օր.` «Կայծերը» արագ տարածվեց ընթերցողների շրջանում։
Կայծերը արագ տարածվեցին չորս կողմը։
Որոշ անձնանուններ ունեն հավաքականությանը մոտ հոգնակի` Վարդանանք, Հակոբենք, որը նշանակում է Վարդանը իր յուրայինների հետ։ Օր.` Վարդանանք մարտնչում էին։
Ազգանունները հոգնակի թվով գործածվում են այն դեպքում, երբ մեկից ավելի անձինք ունենում են նույն ազգանունը, և վերջինս գործածվում է մեկ անգամ, բայց հոգնակի թվով, օր.` Գնել և Հրայր Հակոբյանները։ Ազգանվան հոգնակին գործածվում է ընտանիքը, գերդաստանը անվանելու համար, օր.` Գրիգորյանների տանը այսօր տոնախմբություն է։
Հատուկ անուններն ըստ կազմության լինում են պարզ և բաղադրյալ։
Ըստ Այտընյանի՝ այն բառերը, որոնք որոշակի անձին կամ տեղին են վերաբերվում, նրա հատուկ լինելն են ցույց տալիս անվանվում են ածական հատուկ անուններ (արտաշեսյան, սեբաստացի, աթենական և այլն)։


== Ծանոթագրություններ ==
(5361) Գոնչարով

(5361) Գոնչարով (անգլ.՝ Goncharov), աստերոիդ աստերոիդների հիմնական գոտում։ Հայտնաբերվել է 1976 թվականի դեկտեմբերի 16-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,130838 ա. մ., առավելագույնը մոտենում է 2,8519 ա. մ. հեռավորության վրա և հեռանում 3,4098 ա. մ.։ Արեգակի շուրջ մեկ ամբողջական պտույտ է կատարում 2023,44 երկրային օրվա ընթացքում, իր ուղեծրով շարժվելով միջինում 0,177915 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5361) Գոնչարով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիչկինո (Զավետինսկի շրջան)

Կիչկինո (ռուս.՝ Кичкино), գյուղ Ռուսաստանի Դաշնության Ռոստովի մարզի Զավետինսկի շրջանում։ Կիչկինսկի գյուղական համայնքի վարչական կենտրոնն է։
Բրենդոն Լառակուենթ

Բրենդոն Լառակուենթ (նոյեմբերի 16, 1994(1994-11-16), Pleasantville, Վեստչեստեր շրջան, Նյու Յորք, ԱՄՆ), ամերիկացի դերասան։ Հայտնի է Բլադլայն և 13 պատճառ՝ ինչու հեռուստասերիալներում իր կերտած դերերի համար։


== Ֆիլմագրություն ==


=== Ֆիլմեր ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Brandon Larracuente Internet Movie Database կայքում
(4927) ՕՔոնել

(4927) ՕՔոնել (անգլ.՝ O'Connell), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 21-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,890179 ա. մ., առավելագույնը մոտենում է 2,6378 ա. մ. հեռավորության վրա և հեռանում 3,1425 ա. մ., իսկ Երկրի ուղեծրին ՕՔոնել աստերոիդը նվազագույնը մոտենում է 1,6371 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1794,67 երկրային օրվա ընթացքում, իր ուղեծրով շարժվելով միջինում 0,200594 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4927) ՕՔոնել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
WWE ունիվերսալ չեմպիոնատ

WWE Ունիվերսալ չեմպիոնատ (անգլ.՝ WWE Universal Championship), պրոֆեսիոնալ ըմբշամարտի (ռեստլինգ) բարձրագույն չեմպիոնական տիտղոս «WWE» կազմակերպության «Raw» ապրանքանիշում։ Հանդիսանում է կազմակերպությունում գործող երկրորդ ծանրքաշային գոտին՝ ստեղծվելով 2016 թվականի հուլիսի 25-ին՝ ապրանքանիշային ընդլայնման շրջանակներում, որպես WWE աշխարհի չեմպիոնական տիտղոսի մրցակից, որն անցկացված դրաֆթի արդյունքում դարձել էր «SmackDown» ապրանքանիշի սեփականությունը։ 


== Ծանոթագրություններ ==


== Արտաքին հղումներ ==
Տիտղոսի պատմությունը WWE.com կայքում(անգլ.)
Ստարոմույնակովո

Ստարոմույնակովո (ռուս.՝ Старомуйнаково, բաշկիրերեն՝ Ҡарт Муйнаҡ), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 270 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրբ Սարգիս եկեղեցի (Ծար, 1274 թվական)

Անվան այլ կիրառումների համար տե՛ս՝ Սուրբ Սարգիս եկեղեցի (այլ կիրառումներ)Սուրբ Սարգիս եկեղեցի, հայկական առաքելական ավերված եկեղեցի Արցախի Հանրապետության Շահումյանի շրջանի Ծար գյուղում։


== Պատմություն ==
Սուրբ Սարգիս եկեղեցին կառուցվել է 1274 թվականին Ծար գյուղի հարավային կողմում։ Կանգուն է մնացել մինչև 1950-ական թվականները։ Հայտնի է, որ եկեղեցին ավերվել է այդ ժամանակ Ծարում բնակվող թուրքերի կողմից և քարերն օգտագործվել գյուղի դպրոցի շինարարության համար։
2020 թվականի հայ-ադրբեջանական պատերազմի ընթացքում Ադրբեջանի Հանրապետության նախագահ Իլհամ Ալիևի, Հայաստանի վարչապետ Նիկոլ Փաշինյանի և Ռուսաստանի Դաշնության նախագահ Վլադիմիր Պուտինի համատեղ ստորագրված համաձայնագրով Արցախի Հանրապետության Շահումյանի շրջանի քարվաճառյան հատվածը, այդ թվում՝ նաև Ծար գյուղը, հայաթափվել և 2020 թվականի նոյեմբերի 25-ին հանձնվել է Ադրբեջանի զինված ուժերի վերահսկողությանը։


=== Ուսումնասիրություններ ===

Սուրբ Սարգիս եկեղեցին տարբեր ժամանակներում ուսումնասիրվել է հուշարձաններով հետաքրքրվող մասնագետների կողմից։ Հայտնի է, որ 1880-ական թվականների վերջերին եկեղեցու ուսումնասիրությամբ զբաղվել է Մակար Բարխուդարյանցը։ Նրա կատարած աշխատանքի շնորհիվ են հայտնի եկեղեցու վիմագրերից մի քանիսի պարունակած տեղեկությունները։ 2015 թվականին եկեղեցու ուսումնասիրությամբ զբաղվել է Հայկական ճարտարապետությունն ուսումնասիրող կազմակերպության նախագահ հուշարձանագետ Սամվել Կարապետյանը։


== Ճարտարապետական նկարագիր ==
Սուրբ Սարգիս եկեղեցին եղել է թաղակապ, միանավ կառույց։ Ունեցել է 7,15x4,75 մ արտաքին չափեր և կառուցված է եղել քարից։ Պատերին ագուցված են եղել խաչքարեր, որոնք եկեղեցու քանդումից հետո Խորհրդային Ադրբեջանի պատկան մարմինների կողմից օգտագործվել են դպրոցի կառուցման համար։ Խաչքարերը կամ առանձին կտորներ 1990-ական թվականներից մինչև 2010-ական թվականները հայտնաբերվել են Ծար գյուղի դպրոցի շենքի պատերի մեջ։


== Գերեզմանոց ==
Սուրբ Սարգիս եկեղեցու շուրջ տարածված է եղել պատմական գերեզմանոց, որտեղ առկա են եղել խաչքարեր, որոնց վրա փորագրված են եղել պատմաճարտարապետական մեծ արժեք ունեցող հայերեն արձանագրություններ։


== Տես նաև ==
Ծար
Ծարի Սուրբ Սարգիս եկեղեցի (1279 թ․),


== Ծանոթագրություններ ==
Բարբաջա (Սարդինիա)

Բարբաջա  (սարդ.՝ Barbàgia, Barbaza), լեռնային շրջան Սարդինիայում։ Տարածքը գրեթե ամբողջովին ընդգրկում է Նուորի նահանգը և տարածվում է Ջենարջենտու լեռնաշղթայի երկայնքով։
Անունը լատիներեն Barbaria անվան աղավաղված ձևն է, որը հիշատակվել է Ցիցերոնի կողմից, և պայմանավորված է այն հանգամանքով, որ հռոմեական ժամանակաշրջանում տարածքում բնակվել են կենտրոնական իշխանություններին չենթարկվող «բարբարոսները»՝ իլիացիները, որոնք հայտնի էին հռոմեացիների մեջ latrones mastrucati-ի արհամարհական մականունով, ինչը նշանակում էր «կոշտ բրդե հագուստով ավազակներ»։ Միայն 6-րդ դարի վերջում, երբ իլիացիների առաջնորդ Հոսպիտոնը խաղաղություն կնքեց բյուզանդացիների հետ, այստեղ սկսեց ներթափանցել քրիստոնեությունը։
Տարածաշրջանն, իր հերթին, բաժանում է ենթաշրջանների` Օլոլաի, Սեուլո, Բելվի և Մանդոլիսայ։
Տարածաշրջանի բնակչությունը փոքր է, հիմնականում ծածկված է խոշոր լեռնային լանջերով։ Փաստորեն, Բարբաջան Եվրոպայի ամենաքիչ բնակեցված շրջաններից մեկն է, ինչը թույլ է տալիս պահպանել եզակի տեղական լանդշաֆտը։ Բնակչությունը խոսում է սարդիներեն լեզվի լոգուդորյան բարբառով։
Տարածաշրջանի ամենակարևոր քաղաքներից մեկը Գավոին է։ Օրգոզոլոի քաղաքը հայտնի է եղել ավազակախմբերով և առևանգիչներով։ Օլիենան հայտնի է գինով (հատկապես Nepente գինով, որն արտադրվում է «cannonau» խաղողի տեսակից)։ Մեկ այլ հայտնի քաղաք է Ֆոննին, որը ամենաբարձրադիրն է Սարդինիայում (ծովի մակերևույթից բարձր է 1000 մետր)։ Ֆոննին Ջենարջենտու լեռնաշղթայի «դարպասն» է։
Տնտեսության զարգացած ճյուղերից են գյուղատնտեսությունը, ոչխարաբուծությունը, կիրառական արվեստը, զբոսաշրջությունը, թեթև արդյունաբերությունը։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
[1] Archived 2021-08-03 at the Wayback Machine.
[2]
Միլերովո (Կույբիշևի շրջան)

Միլերովո (ռուս.՝ Миллерово), գյուղ Ռուսաստանի Դաշնության Ռոստովի մարզի Կույբիշևի շրջանում։ Մտնում է Կրինիչնո-Լուգսկի գյուղական համայնքի կազմի մեջ։
Կարդեշկա

Կարդեշկա (ռուս.՝ Кардешка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վոտչա գետի աջ ափում՝ 48 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005368
Հիդրոլոգիական ուսումնասիրությունների կոդը - 103000536
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ազդանշանային համակարգ

Ազդանշանային համակարգ, գլխուղեղում արտաքին և ներքին ազդեցություններից առաջացող նյարդային պրոցեսների և ժամանակավոր կապերի համակարգ։ Ապահովում է օրգանիզմի հարմարվողականությունը շրջապատի պայմաններին։ Ազդանշանային համակարգ հասկացությունը սահմանել է Իվան Պավլովը։ Բարձրագույն նյարդային գործունեությունը խարսխվում է ազդանշանային համակարգի վրա։ Ստորաբաժանվում է առաջինի և երկրորդի։ Առաջին ազդանշանային համակարգի շնորհիվ կենդանական աշխարհի պայմանառեֆլեկտորային գործունեությունը հիմնվում է միայն կոնկրետ, բացարձակապես առարկայական բնույթի ազդանշանների՝ ձայնային, տեսողական, լսողական, շոշափելիքի և այլ գրգռիչներից ստացված ինֆորմացիայի վրա։ Այս խմբի պայմանական ոեֆլեքսներին բնորոշ են՝ շրջապատի տարբեր իրավիճակներ արտահայտող սննդային, պաշտպանական կամ սեռական կոնկրետ ազդանշանների ոչ պայմանական ամրացումը և նպատակադրված հարմարվողական ռեակցիայի կենսաբանական բնույթը։ Երկրորդ Ազդանշանային համակարգ կապված է մարդկային խոսքի, մտածողության և լեզվի հետ։ Երևույթի կոնկրետ ազդանշանին փոխարինող մարդկային խոսքը վերացական ազդանշան է և ազդում է ոչ թե ձայնային էֆեկտով, այլ դրա գիտակցական բովանդակությամբ։ Խոսքի միջոցով առաջացող պայմանական ռեֆլեքսները կապված են մարդկային գիտակցական գործունեության հետ։ Մարդու բարձրագույն նյարդային գործունեության մեջ ազդանշանային համակարգերի տարբեր փոխհարաբերությունների հիման վրա Ի. Պ. Պավլովն առանձնացնում է նյարդային գործունեության երկու տիպ՝ գեղարվեստական և մտածող։ Նյարդային գործունեության երկրորդ տիպի մոտ ազդանշանային համակարգ ավելի ցայտուն է արտահայտված։
Ջեք Ստեֆենս

Ջեք Ստեֆենս (անգլ.՝ Jack Stephens, հունվարի 27, 1994(1994-01-27), Torpoint, Քորնուոլ, Կոռնուոլ, Անգլիա, Միացյալ Թագավորություն), անգլիացի ֆուտբոլիստ, պաշտպան։ Հանդես է գալիս անգլիական «Սաութհեմփթոն»-ի կազմում։
Ջեքը իր կարիերան սկսել է «Պլիմուտ Արգայլ»-ի կազմում, որի կազմում հանդես է եկել մինչև 2011 թվականը։ Չնայած, որ Ստեֆենսը սկսել է խաղալ աջ եզրային պաշտպանի դիրքում, ներկայումս հանդես է գալիս կենտրոնական պաշտպանի դիրքում։ Նա կարողանում է հանդես գալ նաև հենակետային կիսապաշտպանի դիրքում։ Հանդես է եկել Անգլիայի Մ18, Մ19, Մ20 և Մ21 հավաքականների կազմում։


== Ակումբային կարիերա ==


=== «Պլիմուտ Արգայլ» ===
2005 թվականին 11 տարեկան հասակում Ստեֆենսը միացել է «Պլիմուտ Արգայլ»-ի ակադեմիային։ Թիմի երիտասարդական կազմում սկսել է հանդես գալ 2009 թվականից։ Թիմի հիմնական կազմում առաջին անգամ հայտավորվել է 2010 թվականի սեպտեմբերին։ Թիմի կազմում իր դեբյուտը նշել է «Շեֆիլդ»-ի դեմ խաղում, որն ավարտվել է 3-2 հաշվով՝ «Արգայլ»-ի հաղթանակով։


=== «Սաութհեմփթոն» ===
2011 թվականի ապրիլի 5-ին 150000 £-ի դիմաց Ջեքը տեղափոխվել է «Սաութհեմփթոն»։ Նա թիմի հետ կնքել է 3 տարվա պայմանագիր։ Թիմի հիմնական կազմում ֆուտբոլիստը իր դեբյուտը նշել է 2012 թվականի հունվարի 7-ին՝ Անգլիայի գավաթի խաղարկության շրջանակներում կայացած «Կովենտրի Սիթի»-ի դեմ խաղում։ Այդ խաղում նա երկրորդ խաղակեսի ընթացքում փոխարինել է Դեն Հարդինգին։
Պրեմիեր Լիգայի շրջանակներում Ջեք Ստեֆենսը իր նորամուտը նշել է 2017 թվականի հունվարի 2-ին՝ «Էվերթոն»-ի դեմ խաղում։ Նա առաջին խաղակեսի ընթացքում փոխարինել Սեդրիկ Սոարեսին։


=== «Սուինդոն Թաուն» ===
2014 թվականի մարտի 14-ին Ստեֆենսը 4 ամիս ժամկետով տեղափոխվել է «Սուինդոն Թաուն»։ 2014 թվականի սեպտեմբերի 1-ին վարձակալության ժամկետը երկարեցվել է մինչև 2015 թվականի հունվարը։


=== «Միդլսբրո» ===
2015 թվականի հուլիսի 31-ին վարձավճարով տեղափոխվել է Չեմպիոնշիպում հանդես եկող «Միդլսբրո»։ Սակայն 2016 թվականի հունվարի 4-ին Ռոնալդ Կումանի կողմից ֆուտբոլիստը ետ է կանչվել։


=== «Քովենթրի Սիթի» ===
2016 թվականի փետրվարի 1-ին Ջեք Ստեֆենսը վարձավճարով տեղափոխվել է «Կովենտրի Սիթի»։ Թիմի կազմում հանդես է եկել մինչև մրցաշրջանի ավարտը և մասնակցել է 16 հանդիպման։


== Ձեռքբերումներ ==


=== Ակումբային ===
Լիգայի գավաթի փոխչեմպիոն - 2016-17


== Ծանոթագրություններ ==


== Արտաքին հղումներ ==
Էջը «Սաութհեմփթոն»-ի պաշտոնական կայքում
Ցուցանիշները soccerbase.com կայքում (անգլ.)
Դինարգոմ

Դինարգոմ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 26 կմ հեռու։


== Պատմություն ==
Եղել է հին հայկական գյուղ։ XIX դարի սկզբից հայերի հետ միասին ապրել են նաև թուրքեր։
Գյուղի հայկական թաղը թուրքերի ձեռքով ավերվել է 1915 թվականի Մեծ եղեռնի ժամանակ, իսկ հայերը բռնությամբ տեղահանվել են։


== Բնակչություն ==
1872-1873 թվականներին ուներ 69 տուն բնակիչ, որից 29 տունը՝ 269 բնակչով հայեր, իսկ 1912 թվականին՝ 102 տուն բնակիչ, որից կեսին ավելին հայեր էին։


== Պատմամշակութային կառույցներ ==
Դինարգոմն ուներ Ս. Մինաս անունով հայկական եկեղեցի։ Եկեղեցում պահպանվում էին հին հայկական ձեռագրեր։


== Կրթություն ==
Գյուղում գործում էր փոքրիկ հայկական դպրոց, որը XIX դարի 50-ական և 1872-1873 թվականներին ուներ 30 աշակերտ (20 տղա և 10 աղջիկ)։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կիձուգավա

Կիձուգավա (ճապ.՝ 木津川市 Կիձուգավա-սի), Ճապոնիայի Կիոտո պրեֆեկտուրայում գտնվող քաղաք։ Քաղաքի մակերեսը կազմում է 85,13 կմ², բնակչությունը՝ 74 969 մարդ (2017 թվականի հոկտեմբերի 1-ի տվյալների համաձայն), բնակչության խտությունը՝ 880,64 մարդ/կմ²։


== Աշխարհագրական դիրք ==
Քաղաքը տեղակայված է Հոնսյու կղզու Կինկի տարածաշրջանի Կիոտո պրեֆեկտուրայում։ Այս քաղաքի հետ սահմանակցում են Նարա քաղաքը և Սեյկա, Վաձուկա, Կասագի, Իդե ավանները։


== Բնակչություն ==
Քաղաքի բնակչությունը կազմում է 74 969 մարդ (2017 թվականի հոկտեմբերի 1-ի տվյալների համաձայն), իսկ խտությունը՝ 880,64 մարդ/կմ²։ Բնակչության թվաքանակի փոփոխությունը՝ 1970-2015 թվականներին.


== Սիմվոլիկա ==
Կիձուգավա քաղաքը խորհրդանշող ծառ է համարվում սակուրան, ծաղիկ՝ զարդենին։


== Ծանոթագրություններ ==


== Արտաքին հղումներ ==
Կիձուգավա քաղաքի պաշտոնական վեբկայք(ճապոներեն)
42 (ֆիլմ)

«42» կամ «Համար 42» (անգլ.՝ 42), ռեժիսոր Բրայն Հելլգելենդի կինոֆիլմը, որը էկրանավորվել է 2013 թվականին և պատմում է Ջեկ Ռոբինսոնի բեյսբոլի գլխավոր լիգայի կարիերիայի սկիզբի մասին։ ֆիլմի անվանումը ասոցացվում է այն համարի հետ, որով հանդես է եկել Ռոբինսոնը։ Ֆիլմը «Սպուտնիկ»  ամենամյա  մրցույթում  առաջադրվել է տղամարդու երկրորդ պլանի լավագույն դերասան անվանակարգում (Հարիսոն Ֆորդ)։


== Սյուժե ==
1945 թվական։ «Բրուքլին Դոջերս» բեյսբոլի թիմի ղեկավար Բրանչ Ռիկին որոշում է, որ իր սիրելի խաղը փոխելու ժամանակն է։ Նա իր ամենամոտ աշխատակիցներին հայտարարում է, որ ցանկանում է սևամորթ ֆուտբոլիստ վերցնել թիմում։ Այս գաղափարը ընկալվում է զգուշությամբ ու տարակուսանքով, քանի որ սպիտակամորթները խաղում են առանձին լիգաներում և նրանք պատվիրված են բարձրագույն կարգավիճակի մրցումներում։ Այնուամենայնիվ, Ռիկկին չի փոխում իր դիրքորոշումը և որոշ ժամանակ անց գտնում է հարմար թեկնածու։ Նա եղավ Ջեքի Ռոբինսոն անունով մի տղա, ով անմիջապես նոր ղեկավարից իմացավ, որ պետք է պատրաստ լինել ցանկացած վիրավորանքի և սադրանքի և թույլ չտալ, որ իրեն պատասխան տան։  Առաջին մրցաշրջանը նա պետք է անցկացնի ֆարմ ակումբում, իսկ հետո հնարավոր էր հիմնական թիմում ընդգրկվել։ Սակայն դրա համար պետք է հաղթահարել ոչ միայն ռասիստական տրամադրված տրիբունաների թշնամանքը, այլև թիմակիցներից ոմանց դիմադրությունը…


== Դերերում ==
Չեդվիկ Բոուզման -Ջեքի Ռոբինսոն
Հարիսոն Ֆորդ - Բրանչ Ռիկկի
Նիկոլ Բեհարի - Ռեյչել Ռոբինսոն
Քրիստոֆեր Մելոնի - Լեո Դյուրոշե
Ռայան Մերիման - Դիքսի Ուոկեր
Լուկաս Բլեք - Պի Վի Ռիզ
Անդրե Հոլանդ - Ուենբելլ Սմուտ
Ալան Տուդիկ - Բեն Չապմեն
Հեմիշ Լինքլեյթեր  Ռալֆ Բրանկա
Տ. Ռ. Նաիթ - Գարոլբ Պերրոտտ
Ջոն Քրիստոֆեր ՄակԳինլի - Ռեդ  Բարբեր
Տոբի Հասս - Կլաիդ Սիուկֆորդ
Ջերեմի Ռեյ Տեյլոր - Տղա  (առաջին անգամ լայն էկրանին)


== Ծանոթագրություններ ==
Արբուզովկա (գյուղ, Ջանկոյի շրջան)

Անվան այլ կիրառումների համար տե՛ս՝ Արբուզովկա (այլ կիրառումներ)Արբուզովկա (ուկրաիներեն՝ Арбузівка, Ղրիմի թաթարերեն՝ Nemse Qaranğut), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Կարանկուտ Նեմեցկի։
2001 թվականի տվյալներով Արբուզովկա գյուղում բնակվում էր 155 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)